തയ്യല് മെഷീന് വിതരണം വടക്കഞ്ചേരി: സ്നേഹാലയം ചാരിറ്റബിള് സൊസൈറ്റിയുടെ ആഭിമുഖ്യത്തില് ജില്ലയില് 200 പേര്ക്ക് തയ്യല് മെഷീന് വിതരണം ചെയ്തു. വിതരണോദ്ഘാടനം പാലക്കാട് നാര്ക്കോട്ടിക് സെല് ഡിവൈ.എസ്.പി സി.ഡി.ശ്രീനിവാസന് നിര്വഹിച്ചു. വിവിധ ജില്ലകളില് ചാരിറ്റി പ്രവര്ത്തനം നടത്തുന്ന സ്നേഹാലയം സൊസൈറ്റിയുടെ നേതൃത്വത്തില് ഏഴ് അംഗ കമ്മിറ്റിയാണ് നിര്ദ്ധനരായ കുടുംബങ്ങളെ കണ്ടെത്തി തയ്യല് മെഷീന് വിതരണം ചെയ്തത്. 20 വര്ഷത്തെ സേവനവുമായി മഹേഷ് വടക്കഞ്ചേരി ഈ രംഗത്ത് സജീവമാണ്. കേരള കൗമുദി ലേഖകന് ബെന്നി വര്ഗീസ്, എ.വി.അബ്ബാസ്, ഒ.ഇ.ജോസഫ്, എച്ച്.ഹനീഫ, എ.സുരേഷ് കുമാര്, ജാക്സണ് ലൂയിസ് എന്നിവര് പങ്കെടുത്തു.